NWDR ble fra starten av regulert av britene, og selskapet vokste seg til å bli det største kringkastingsselskapet i etterkrigstidens Tyskland. Fra 1. januar 1948 overtok tyskerne selv full kontroll over NWDR, og selskapet ble en offentlig allmennkringkaster, og ikke lenger en britisk-styrt okkupasjonssender. NWDR var også en av grunnleggerne av den nasjonale allmennkringkasteren ARD i 1950 og gjenopptakelsen av tyske tv-sendinger fra 1952.